Nainen oli ollut lenkillä noin kello 20.45 aikaan Tesoman Käräjätörmän ja Tesoman jäähallin välisellä alueella, kun jäähallin suunnasta häntä lähestyi mies pyytäen tupakkaa.

- Mies on yleisilmeeltään epäsiisti ja hänen vaatteensa haisivat lialta ja hieltä.

- Hänellä oli yllään tumma taskullinen huppari, jalassa löysähköt farkut - ei kuitenkaan polvissa roikkuvat.

- Iältään mies saattoi olla noin 30-vuotias, hän oli noin 170 cm pitkä ja ruumiinrakenteeltaan hoikka.

Nainen kertoi, ettei hänellä ollut, jolloin mies työnsi naista kohti kävelytien reunaa ja löi häntä kasvoihin.

Mies otti taskustaan puukon, piti naista toisella kädellä kiinni ja yritti lyödä häntä teräaseella rintaan useita kertoja. Vaikka nainen yritti suojautua iskuilta, hän sai neljä viiltohaavaa rintaansa ja yhden käteensä.